**Hei!**

**Velkommen til årets Blått/Svart janitsjarkurs i Åsane – ett av sommerens høydepunkt!**

I år er det 46 påmeldte til dette kurset. Musikalsk leder er **Martin Kinn** og administrativ leder er **Marthe Storemark.**

**Her er praktiske opplysninger om kurset:**

**Mandag 30.juli: Kursstart.** Frammøte på **Åsane folkehøgskule** mellom **kl 12:00 og kl 13:00**

(kl. 13:00 må alle være på plass).

**Søndag 5. august: Alle inviteres til en flott avslutningskonsert kl. 14:00** på Åsane folkehøgskule - husk å invitere familie og venner til konserten.

**Noe av hva du opplever og lærer på kurset:**Samspill i korps, instrumentalgrupper, ensemble- og solospill, musikklære, dirigering og mye mer.  
Detaljert timeplan får dere på kurset.  
**Har du lyst å spille i Hordaland Ungdomskorps (HUK)?   
Det blir prøvespill for HUK torsdag 2. august.**

**Opphold på Åsane folkehøgskule.** Dere bor på Åsane folkehøgskule sitt internatanlegg. **OBS!** Dere kan ikke låse rommene; la ting du er redd for bli igjen hjemme! Rommene har ulik størrelse, dvs dere blir to til fem på rommet.

**Måltider:** Dere får 3 måltider pr dag på kurset (frokost, middag og kvelds). I tillegg kan det smøres matpakke hver dag til lunsj. Første kursdag blir det imidlertid kun ett måltid, dette blir servert ca kl 18:30. Vi anbefaler derfor alle å **ta med matpakke denne dagen.**

**Allergier / sykdommer:** Har du en sykdom, allergi eller spesielle behov, er det viktig at du gir oss beskjed på forhånd. Bruker du medisiner, ber vi om at vedlagte medisinskjema fylles ut og leveres til administrativ leder ved innsjekk.

**Ang. fotografering:** Samtykkeskjema (vedlagt mailen) skal fylles ut og leveres leirledelsen ved ankomst (gjelder **alle).**

**Kontakttelefon i kursperioden (31.juli-6.august)**

**Marthe Storemark: 971 10 340.**

**Betaling**

Faktura på deltakeravgiften blir sendt på mail *til musikkorpset hvis korpset har sendt felles påmelding,*

*Har du sendt påmeldingen selv,* ***vær obs*** *på at fakturaen blir sendt til den mailadressen* ***som er registrert på medlemskapet ditt****.* **Kursavgiften må være betalt før kursstart**. Vi gjør oppmerksom på at påmeldingen er bindende.

**Dette må du huske å ta med**

* **Instrument** (Husk å se over instrumentet før du reiser - sjekk at alt er ok!)

Slagverkere tar med skarptromme m/stativ, stikker og køller. Øvepad om du har. Alt må være merket med navn!

* **Instrumenttilbehør** (munnstykke, ventilolje, muter m.m.)
* **Notestativ**
* **Sovepose, pute og laken til madrass evt. dyne, pute og laken**
* **Toalettsaker** (inkl. håndklær)
* **Klesbytter**
* **Lommepenger**
* **Matpakke –** se punktet vedr. måltider
* ***Pent antrekk til siste kvelden***
* ***Antrekk til avslutningskonserten: hvit bluse/skjorte og svart skjørt/bukse og svarte sko***
* ***Navn på tingene dine***

Vi vil oppfordre alle foresatte til å ta en prat med sine barn om mobilbruk og nettvett, og minner spesielt om at det ikke er lov til å ta bilde av andre uten samtykke. I løpet av kursuken ønsker vi å ha fokus på å være sosial fremfor grupper på ulike apper.

Vi oppfordrer i utgangspunktet til å la mobilene ligge, men har ikke anledning til å ta fra noen telefonen, og håper derfor at vi sammen kan bli enige om gode kjøreregler for bruk av mobil i løpet av uken.

Vi vil også be om at dere tar kontakt med administrativ stab på kurset dersom dere har spørsmål eller på andre måter ønsker tilbakemeldinger.

**I tillegg til Martin Kinn og Marthe Storemark kommer:**

**Instruktører:**

Treblås: Sofya Dudaeva

Thea H Haugen

Lys messing: Thorgeir Thunestvedt

Grovmessing: Helene Reigstad

Monika Heggholmen

Slagverk: Audun Larsen

Det vil også inngå en aktivitetsleder i den administrative staben.

***Riktig god sommer og vel møtt til trivelige kursdager på Manger folkehøgskule!***

***Hilsen oss som jobber i NMF Hordaland***

*Denne infoen vil bli lagt ut på* [*www.musikkorps.no/hordaland*](http://www.musikkorps.no/hordaland) *under sommerkursinfo i løpet av noen dager.*